Eesti Geoloogiateenistus

info@egt.ee

Meie: 31.01.2025

**Taotlus Sämi maardla jääkvaru koguse muutmiseks**

Sämi liivakarjääris on teostatud 13.07.2022 markšeiderimõõdistus, millega on mh määratud mäeeraldisega hõlmatud varuplokkide jääkvaru. Antud jääkvaru ei ühti maavarade registri jääkvaru kogusega. Erinevused on tingitud Sämiliiva OÜ ehk endise kaevandamisloa L.MK/320835 omaniku poolt deklareeritud kaevandatud kogustest. Käesoleval hetkel ei ole enam võimalik teostada jääkvaru vastavusse viimist deklaratsioonide parandusega, kuid see on vajalik, et jätkata menetlusega (M-129151), millega Rakvere Vallavalitsus taotleb endisele mäeeraldisele maavara kaevandamisõigust.

Käesolevaga palume Rakvere Vallavalitsuse volitusel muuta Sämi maardla plokkide 1 aT ja 3 aT jääkvaru vastavaks 13.07.2022 teostatud markšeiderimõõdistuses esitatule.

Lisainfo: markšeiderimõõdistuse seletuskirja on 20.03.2023 täiendatud, kui lisati täiendavalt ülevaade esialgsest kaevandamisloast ja hilisemast varu ümberhindamisest ning uue loa väljastamisest (ptk 1.11), samuti kontrolliti üle jääkvaru arvutus.

Lugupidamisega

*/allkirjastatud digitaalselt/*

Tõnis Kattel

OÜ J.Viru Markšeideribüroo

Lisad:

1. Sämi liivakarjääri markšeiderimõõdistamine seisuga 13.07.2022.a
2. Volikiri.